รู้สึกอาการเหมือนจะเป็นหวัดแต่ไม่มีน้ำมูก มึนๆที่หัวมาสองสามวันแล้วค่ะมีไข้ขึ้นตอนดึกๆหลังออกกำลังกายเสร็จแล้วก็ปวดหัวกลางหน้าผากสลับกับขมับสองข้าง การมองเห็นปกติดี อยากทราบว่าเป็นอะไรไหมคะ
สวัสดีครับ อาการที่เล่ามาเข้าได้กับการเป็นไข้หวัดระยะเริ่มแรก Sinus อักเสบ หรือ อาจจากความเครียดก็ได้ การดูแลควรรักษาตามอาการทานยาแก้ปวด ถ้าต่อมามีน้ำมูกก็ทานยาลดน้ำมูกได้ครับ อย่าสั่งน้ำมูกแรงๆ อาจทำให้ Sinus กำเริบขึ้นได้ รับประทานน้ำมากๆ และนอนพักผ่อน อาบน้ำอุ่น อย่าโดนอากาศเย็น เช่น ห้องแอร์ ช่วงนี้อากาศเปลี่ยนแปลงเร็ว คนเป็นไข้หวัดกันเยอะ ถ้าอาการไม่ดีขึ้นควรไปพบแพทย์เพื่อการวินิจฉัย รักษาที่ละเอียดต่อไปครับ